התובעים טוענים, כי הנתבעים התרשלו במעקב הרפואי שקיימו בתקופת ההיריון של התובעת 2, ובשל כך המום שנולד עימו התובע 1 לא נתגלה מבעוד מועד, בתקופה שעדיין ניתן היה להפסיק את ההיריון.
השופט יצחק כהן, מביהמ"ש המחוזי בחיפה, דחה את התביעה, וקבע שהנתבעים לא הפרו את חובת הזהירות כלפי התובעת 2 ולא התרשלו בטיפול בה.
מחוות הדעת של המומחים עולה, כי את המום בו לקה התובע, ניתן היה לגלות אם הייתה מתבצעת בדיקת חלבון עוברי או בדיקת אולטרה סאונד לסריקת מערכות.
ברם, חוסר הרצון של התובעת 2 לבצע את הבדיקות הללו ליווה אותה, ככל הנראה, בכל השלבים של הריונה.
לא כך אמורה לנהוג אשה הרה.
השופט החליט לדחות את התביעה מבלי מתן צו להוצאות, וזאת בשל הנטל הכבד שנגזר על התובעים להתמודד איתו.